ความจำเป็นที่ต้องพัฒนาฐานราก
การประชุม สนช. พิจารณา ร่าง พ.ร.บ.งบประมาณรายจ่ายเพิ่มเติมประจำปี 2561 เมื่อวันที่ 22 มี.ค.ที่ผ่านมา มีประเด็นที่น่าสนใจเกี่ยวกับจำนวนงบประมาณที่เพิ่มเติมจำนวน 150,000 ล้านบาท โดยแบ่งเป็น งบประมาณใช้จ่ายในภาครัฐ และ รัฐวิสาหกิจ มากที่สุดจำนวน 100,358.077 ล้านบาท และ เงินคงคลังในความควบคุมของกระทรวงการคลัง อีก 49,641.923 ล้านบาท,จำแนกรายละเอียดการใช้จ่าย เป็นงบกลาง 4,600 ล้านบาท เพื่อส่งเสริมและพัฒนาเศรษฐกิจฐานรากตามแผนยุทธศาสตร์สร้างศักยภาพและพัฒนาคุณภาพชีวิต งบประมาณเพิ่มเติม กระทรวงการท่องเที่ยวฯ 106,291 ล้านบาท กระทรวงเกษตรฯ จำนวน 22,742.165 ล้านบาท กรมชลประทาน ได้รับ 13,701.395 ล้านบาท กระทรวงทรัพยากรธรรมชาติฯ จำนวน 72 ล้านบาท สำหรับแผนพัฒนาศักยภาพชุมชน กระทรวงพาณิชย์ 258.4 ล้านบาท กระทรวงมหาดไทย 31,875.769 ล้านบาท กระทรวงแรงงาน 2,120.025 ล้านบาท กระทรวงวัฒนธรรม 68.118 ล้านบาท กระทรวงอุตสาหกรรม 489.602 ล้านบาท งบเพิ่มเติมรัฐวิสาหกิจ อีก 3,988.866 ล้านบาท ส่วนใหญ่จะเป็นธนาคารของรัฐ งบเพิ่มเติมกองทุนหมุนเวียน จำนวน 34,022.513 ล้านบาท,เน้นไปที่การพัฒนาและเพิ่มศักยภาพคุณภาพชีวิตของฐานรากประเทศ,ในมุมมองทั่วไป อาจจะมองถึงคะแนนนิยมของรัฐบาล ที่ทุ่มงบประมาณลงสู่รากหญ้าโดยตรง แต่ถ้ามองในมุมของเศรษฐกิจ 4.0 หรือเศรษฐกิจของโลกในปัจจุบันและอนาคต,ของถูกและของดีไม่มีในโลกอีกต่อไป,มาตรการกีดกันทางการค้า จะมีผลต่อระบบเศรษฐกิจของโลก ที่ชัดเจนที่สุด เอาแค่ การขึ้นภาษีนำเข้าเหล็กของสหรัฐฯ มาตรการเดียว ก็ทำเอาเศรษฐกิจโลกปั่นป่วนไปหมด,โดยเฉพาะจีน,เหตุผลแบบกำปั้นทุบดินของ ทรัมป์ ผู้นำสหรัฐฯ นำมาอ้างการขึ้นภาษีนำเข้า เพราะเสียเปรียบดุลการค้า และมีการยกเว้นภาษีนำเข้าให้กับบางประเทศ เท่ากับว่า มาตรการทางภาษีของสหรัฐฯ จะสามารถชี้เป็นชี้ตายให้กับเศรษฐกิจโลกได้ในพริบตาเดียว,อุปสงค์อุปทาน เมื่อจีน เป็นประเทศผู้ผลิตเหล็กรายใหญ่ที่สุด ผลิตเหล็กออกมาแล้ว ไม่มีตลาดรองรับก็อยู่ไม่ได้ ทำให้จีนต้องขายเหล็กในราคาถูก ซึ่งก็แน่นอนว่า ประเทศผู้ผลิตเหล็กอื่น รวมทั้งไทย ได้รับผลกระทบแน่นอนกับการทะลักเข้ามาของเหล็กราคาถูก บีบให้ประเทศอื่นๆต้องใช้มาตรการทางภาษีเพื่อสกัดเหล็กราคาถูกจากจีนที่จะเข้ามาทุ่มตลาดในประเทศด้วยโดยปริยาย,หากเรายังไม่สร้างความเข้มแข็งและศักยภาพให้กับฐานรากประเทศ เพิ่มศักยภาพในการแข่งขันและช่วยตัวเอง ประชาชนฐานราก ผู้ประกอบการ ผู้ผลิต จะได้รับผลกระทบโดยตรง ถ้ามองแค่เรื่องการหาเสียง กำไร ขาดทุน,หายนะอยู่แค่เอื้อม.,หมัดเหล็ก,mudlek@thairath.co.th, 
การประชุม สนช. พิจารณา ร่าง พ.ร.บ.งบประมาณรายจ่ายเพิ่มเติมประจำปี 2561 เมื่อวันที่ 22 มี.ค.ที่ผ่านมา มีประเด็นที่น่าสนใจเกี่ยวกับจำนวนงบประมาณที่เพิ่มเติมจำนวน 150,000 ล้านบาท
งบประมาณรายจ่ายเพิ่มเติมประจำปี,พัฒนาเศรษฐกิจ,เศรษฐกิจฐานราก,คาบลูกคาบดอก,หมัดเหล็ก